Hertugdømmets hovedaktivitet er håndteringen av landeiendommer som utgjør totalt 135 000 acre, eller tilsvarende 550 km². Bortimot halvparten av disse besittelsene er i Devon mens resten er i Cornwall, Herefordshire, Somerset og bortimot hele Scillyøyene (som ligger helt sør i England). Hertugdømmet har også finansielle investeringer. For skatteåret som ble avsluttet den 31. mars 2013 ble hertugdømmet verdsatt til 763 millioner britiske pund, og de årlige inntektene var på 19 millioner pund, et overskudd som var 4,1 prosent bedring fra året før.